
62 DR 30.6.2009 

 
 

Tuan Pengerusi [Datuk Ronald Kiandee]: Ahli-ahli Yang Berhormat, masalahnya 
ialah bahawa pindaan yang dicadangkan oleh Yang Berhormat Batu Gajah dalam kertas 
pindaan hendaklah dipersetujukan.  

Pindaan dikemuka bagi diputuskan; dan tidak disetujukan. 

Fasal 26 diperintahkan jadi sebahagian daripada rang undang-undang. 

 

Fasal 27 [Pindaan] YB Batu Gajah 

Tuan Pengerusi [Datuk Ronald Kiandee]: Sila Yang Berhormat. 

3.33 ptg. 

Puan Fong Po Kuan [Batu Gajah]: Terima kasih Tuan Pengerusi. Ia adalah 
berkaitan cadangan pindaan dengan seksyen 22, seksyen 26 dan sekarang pula dengan 
seksyen 27 berkenaan kuasa rujuk-merujuk. Apabila Jawatankuasa Aduan telah membuat 
syor kepada Suruhanjaya, Suruhanjaya berpendapat tidak berhasrat untuk memulakan 
siasatan, ia boleh merujuk aduan itu kepada pihak berkuasa tatatertib dan begitu juga di 
bawah subseksyen 2 merujuk kuasa kepada Suruhanjaya setelah menimbang syor 
Jawatankuasa Aduan merujuk kepada aduan itu kepada Suruhanjaya Pencegahan Rasuah 
Malaysia.   

Tuan Pengerusi, Yang Berhormat Menteri tadi ada kata kita mesti bagi peluang, 
kita mesti bagi ruang kepada Suruhanjaya menentukan rangka kerja, tapi dalam rang 
undang-undang ini apa yang merisaukan ia telah menetapkan satu rangka di mana 
membenarkan aduan-aduan ini terlepas daripada penyiasatan yang mendalam, penilaian 
yang mendalam oleh Suruhanjaya ini.  Inilah yang merisaukan Tuan Pengerusi.   

Tuan Pengerusi, tadi saya telah bangkitkan Yang Berhormat kata penyiasatan 
awal ada dijalankan. Ada penyiasatan. Seksyen 25 ada penyiasatan dijalankan oleh 
Jawatankuasa Aduan tapi penyiasatan berbentuk apa? Kalau kita tengok  Jawatankuasa 
Aduan hanya menjalankan penyiasatan awal yang berbentuk menentukan jenis salah laku 
atau sama ada Suruhanjaya patut atau tidak patut mengadakan satu siasatan yang 
sepenuhnya, bukannya satu penyiasatan yang mendalam seperti yang diperuntukkan di 
bawah seksyen 31, di mana Suruhanjaya mempunyai kuasa menjalankan pendengaran, 
menerima semua keterangan, memanggil saksi-saksi, tidak ada. Penyiasatan awal oleh 
Jawatankuasa Aduan hanya menentukan jenis salah laku dan menilai sama ada 
Suruhanjaya patut atau tidak patut menjalankan penyiasatan sepenuhnya. Itu sahaja Tuan 
Pengerusi.   

Jadi saya tadi bangkitkan adalah, apakah akan terjadi kalau kes yang tiada 
sebarang penyiasatan.  Jangan kata penyiasatan awal, kalau tiada langsung penyiasatan 
dijalankan oleh Jawatankuasa Aduan dan Suruhanjaya menerima syor Jawatankuasa 
Aduan untuk rujuk ini kepada pihak berkuasa tatatertib dan pihak berkuasa tatatertib dalam 
30 hari menjawab, kalau jawapan itu adalah tidak adil bagaimana pihak Suruhanjaya boleh 
menilainya Tuan Pengerusi. Ini betul messenger Tuan Pengerusi.   

Kalau kita tengok seksyen 27 subseksyen (8) di mana, “Suruhanjaya hendaklah 
memaklumkan pengadu tentang tindakan yang diambil di bawah seksyen ini”. Apa dia boleh 
maklumkan? Oh, kami telah menulis kepada pihak berkuasa tatatertib dan pihak berkuasa 
tatatertib telah menyatakan sedang diproses aduan ini. Oh, aduan ini sedang dalam 
siasatan. Oh, kami telah menyerahkan kes kepada pegawai kami. Oh, kami telah menerima 
aduan ini. Itu sahaja. Kalau jawapan sedemikian yang tidak memuaskan hati, apa yang 
boleh dibuat oleh pengadu. Suruhanjaya hanya boleh kata, oh, kami mempunyai kuasa 
untuk rujuk sebab ia balik kepada pihak berkuasa tatatertib. Itu sahaja.   

Jadi saya rasa tidak wajar Suruhanjaya, di mana anggota dilantik oleh Yang   di-
Pertuan Agong, diberi kuasa dengan sedemikian terus membuat rujukan berdasarkan syor 
dan laporan Jawatankuasa Aduan tanpa penyiasatan mendalam ke atas setiap aduan 
kepada pihak berkuasa tatatertib, MACC atau pendakwa raya, kerana kalau sedemikian 
maklum balas daripada ketiga-tiga agensi ini Suruhanjaya tidak boleh menilainya. Jadi saya 
pohon kedua-dua subseksyen bawah seksyen 27 ini dipotong. 



Tuan Pengerusi [Datuk Ronald Kiandee]: Ahli-ahli Yang Berhormat, masalahnya ialah bahawa pindaan yang dicadangkan oleh Yang Berhormat Batu Gajah dalam kertas pindaan hendaklah dipersetujukan. Pindaan dikemuka bagi diputuskan; dan tidak disetujukan. Fasal 26 diperintahkan jadi sebahagian daripada rang undang-undang. Fasal 27 [Pindaan] YB Batu Gajah Tuan Pengerusi [Datuk Ronald Kiandee]: Sila Yang Berhormat. 3.33 ptg. Puan Fong Po Kuan [Batu Gajah]: Terima kasih Tuan Pengerusi. Ia adalah berkaitan cadangan pindaan dengan seksyen 22, seksyen 26 dan sekarang pula dengan seksyen 27 berkenaan kuasa rujuk-merujuk. Apabila Jawatankuasa Aduan telah membuat syor kepada Suruhanjaya, Suruhanjaya berpendapat tidak berhasrat untuk memulakan siasatan, ia boleh merujuk aduan itu kepada pihak berkuasa tatatertib dan begitu juga di bawah subseksyen 2 merujuk kuasa kepada Suruhanjaya setelah menimbang syor Jawatankuasa Aduan merujuk kepada aduan itu kepada Suruhanjaya Pencegahan Rasuah Malaysia. Tuan Pengerusi, Yang Berhormat Menteri tadi ada kata kita mesti bagi peluang, kita mesti bagi ruang kepada Suruhanjaya menentukan rangka kerja, tapi dalam rang undang-undang ini apa yang merisaukan ia telah menetapkan satu rangka di mana membenarkan aduan-aduan ini terlepas daripada penyiasatan yang mendalam, penilaian yang mendalam oleh Suruhanjaya ini. Inilah yang merisaukan Tuan Pengerusi. Tuan Pengerusi, tadi saya telah bangkitkan Yang Berhormat kata penyiasatan awal ada dijalankan. Ada penyiasatan. Seksyen 25 ada penyiasatan dijalankan oleh Jawatankuasa Aduan tapi penyiasatan berbentuk apa? Kalau kita tengok Jawatankuasa Aduan hanya menjalankan penyiasatan awal yang berbentuk menentukan jenis salah laku atau sama ada Suruhanjaya patut atau tidak patut mengadakan satu siasatan yang sepenuhnya, bukannya satu penyiasatan yang mendalam seperti yang diperuntukkan di bawah seksyen 31, di mana Suruhanjaya mempunyai kuasa menjalankan pendengaran, menerima semua keterangan, memanggil saksi-saksi, tidak ada. Penyiasatan awal oleh Jawatankuasa Aduan hanya menentukan jenis salah laku dan menilai sama ada Suruhanjaya patut atau tidak patut menjalankan penyiasatan sepenuhnya. Itu sahaja Tuan Pengerusi. Jadi saya tadi bangkitkan adalah, apakah akan terjadi kalau kes yang tiada sebarang penyiasatan. Jangan kata penyiasatan awal, kalau tiada langsung penyiasatan dijalankan oleh Jawatankuasa Aduan dan Suruhanjaya menerima syor Jawatankuasa Aduan untuk rujuk ini kepada pihak berkuasa tatatertib dan pihak berkuasa tatatertib dalam 30 hari menjawab, kalau jawapan itu adalah tidak adil bagaimana pihak Suruhanjaya boleh menilainya Tuan Pengerusi. Ini betul messenger Tuan Pengerusi. Kalau kita tengok seksyen 27 subseksyen (8) di mana, "Suruhanjaya hendaklah memaklumkan pengadu tentang tindakan yang diambil di bawah seksyen ini". Apa dia boleh maklumkan? Oh, kami telah menulis kepada pihak berkuasa tatatertib dan pihak berkuasa tatatertib telah menyatakan sedang diproses aduan ini. Oh, aduan ini sedang dalam siasatan. Oh, kami telah menyerahkan kes kepada pegawai kami. Oh, kami telah menerima aduan ini. Itu sahaja. Kalau jawapan sedemikian yang tidak memuaskan hati, apa yang boleh dibuat oleh pengadu. Suruhanjaya hanya boleh kata, oh, kami mempunyai kuasa untuk rujuk sebab ia balik kepada pihak berkuasa tatatertib. Itu sahaja. Jadi saya rasa tidak wajar Suruhanjaya, di mana anggota dilantik oleh Yang di- Pertuan Agong, diberi kuasa dengan sedemikian terus membuat rujukan berdasarkan syor dan laporan Jawatankuasa Aduan tanpa penyiasatan mendalam ke atas setiap aduan kepada pihak berkuasa tatatertib, MACC atau pendakwa raya, kerana kalau sedemikian maklum balas daripada ketiga-tiga agensi ini Suruhanjaya tidak boleh menilainya. Jadi saya pohon kedua-dua subseksyen bawah seksyen 27 ini dipotong.